Reacția lui Emmanuel Macron, după ce Mbappe și-a anunțat plecarea de la PSG
Kylian Mbappe a anunțat vineri seară că pleacă de la Paris Saint-Germain la finalul actualei stagiuni.
Jurnalistul sportiv Fabrizio Romano, expert în transferuri, a anunțat pe rețelele social media imediat după vestea dată de starul francez că e vorba doar de o chestiune de timp până când Mbappe va fi prezentat oficial la Real Madrid.
Reacția lui Emmanuel Macron, după ce Mbappe și-a anunțat plecarea de la PSG
Emmanuel Macron, președintele Franței din 2017, a vorbit despre plecarea lui Mbappe de la PSG și a mărturisit că speră ca gruparea ”blanco” să-l lase pe francez să evolueze pentru națională la Jocurile Olimpice în vară.
”Nu vreau să fac niciun comentariu, vreau doar să spun că mă bazez pe Real Madrid că-l va lăsa pe Kylian să vină și să joace pentru naționala Franței la Jocurile Olimpice”, a spus Macron într-un videoclip postat pe contul său oficial de pe platforma Twitter/X.
Je réponds à vos questions sur l’Europe. pic.twitter.com/fT7AnXed6w
— Emmanuel Macron (@EmmanuelMacron) May 11, 2024
PSG l-a achiziționat pe Kylian Mbappe în 2018 de la AS Monaco. Șeicii din Paris au achitat nu mai puțin de 180 de milioane de euro pentru starul cotat atunci la 120 de milioane de site-urile de specialitate. Acum, Mbappe este cotat la 180 de milioane.
Florentino Perez l-a consolat pe Kylian Mbappe după eliminarea lui PSG din Champions League
PSG a pierdut și returul cu Borussia Dortmund, disputat pe Parc des Princes, scor 0-1, iar francezii au fost eliminați în semifinalele Champions League.
La scurt timp după meciul de pe Parc des Princes, în care PSG a fost eliminată din Champions League de către Borussia Dortmund, președintele lui Real Madrid, Florentino Perez, l-ar fi sunat pe Kylian Mbappe pentru a-l consola.
Sperăm să ajungem pe Wembley, ar fi fost o plăcere să jucăm împotriva ta”, i-ar fi spus legendarul președinte al lui Real Madrid lui Mbappe, potrivit Football Espana.
Urmăriți SPORT.RO și pe Google News